
DR 30.11.2009 25 

 
Dari segi tindakan, memang banyak tindakan telah diambil kepada ahli lembaga 

pengarah yang menyeleweng termasuk koperasi-koperasi yang menyeleweng. Seperti yang 
pernah saya jawab beberapa kali di dalam Dewan ini, bahawa beberapa tindakan seperti 
tindakan penggantungan, penggantungan koperasi-koperasi, dan tindakan membubarkan 
koperasi. Kepada lembaga pengarah misalnya, tindakan memecat lembaga pengarah 
sentiasa dilakukan apabila kita mengesan penyelewengan dan sebagainya berlaku. Jadi, 
tidak ada masalah dari segi ahli lembaga pengarah yang menyeleweng dan tidak diambil 
tindakan. Kita sentiasa memantau perkara ini. 

Mengenai Yang Berhormat Indera Mahkota, saya bersetuju bahawa banyak 
perkara yang boleh kita lakukan terhadap koperasi ini. Jumlahnya begitu besar dan ahlinya 
begitu ramai, tetapi kenapa sumbangan terhadap pendapatan negara terlalu kecil? Saya 
ingin maklumkan kepada pihak Yang Berhormat Indera Mahkota bahawa, pada waktu ini 
sumbangan koperasi kepada GDP negara adalah terlalu kecil iaitu sebanyak 1 peratus 
sahaja. Kita menyasarkan pada 2012 atau 2013, sumbangan adalah sebanyak 4 peratus. 
Jadi, beberapa perkara akan kita lakukan bagi mengangkatkan martabat koperasi ini.  

Seperti yang saya sebutkan tadi bahawa, gabungan koperasi-koperasi kecil 
menjadi koperasi yang lebih besar supaya mampu berdaya saing dengan syarikat-syarikat 
yang lebih besar. Begitu juga dengan Program Mentor Mentee, di mana koperasi-koperasi 
yang besar boleh membantu koperasi-koperasi kecil. Pihak kementerian juga membantu 
mewujudkan business matching, atau rantaian pemadanan peniagaan di antara koperasi 
dengan koperasi. Begitu juga pihak kementerian akan membantu mewujudkan rantaian 
nilai, kerana seperti kita tahu bahawa aktiviti-aktiviti koperasi adalah pelbagai. Jadi, kita 
boleh mewujudkan rantaian nilai antara koperasi-koperasi ini yang bersesuaian mengikut 
aktiviti-aktiviti perniagaan mereka. 

Begitu juga dengan sistem, kita akan mewujudkan sistem vendor yang akan 
melahirkan lebih banyak Francaisi dan Francaisor di kalangan koperasi. Misalnya, salah 
satu francaisi yang besar yang sedang kita wujudkan, adalah melalui Ar-Rahnu X'Change di 
bawah Bank Rakyat, di mana pihak SKM dan Bank Rakyat memperuntukkan dana modal 
dan begitu juga dengan pihak PNS yang akan memperuntukkan dana modal sebanyak 
RM20 juta untuk membantu mewujudkan Ar-Rahnu X'Change di kalangan koperasi-
koperasi ini. Jadi, saya ingin maklumkan bahawa memang adalah sasaran pihak SKM... 

Datuk Haji Baharum bin Haji Mohamed [Sekijang]: Yang Berhormat Menteri. 

Dato’ Sri Ismail Sabri bin Yaakob. [Bera]: Untuk mewujudkan koperasi yang 
lebih besar dan berdaya maju bagi membantu menambahkan pendapatan negara ini. Saya 
ingin merujuk kepada... 

Tuan Pengerusi: Yang Berhormat Sekijang, Yang Berhormat. 

Dato’ Sri Ismail Sabri bin Yaakob. [Bera]: Yang Berhormat Sekijang? 

Datuk Haji Baharum bin Haji Mohamed [Sekijang]: Ya, terima kasih Tuan 
Pengerusi dan terima kasih Yang Berhormat Menteri. Saya tertarik dengan Yang Berhormat 
Menteri tadi yang menyatakan mengenai ahli lembaga pengarah yang dipecat ini. Jadi, 
saya ingin tahu apakah kesannya kepada koperasi apabila lembaga pengarah atau 
pengurus dipecat dalam jangka waktu yang terdekat? Ada kalanya, kita dapati bahawa 
orang yang sama juga masuk ke koperasi lain dan menjadi lembaga pengarah yang lain. 
Jadi, adakah terdapat pemantauan dibuat oleh kementerian kepada mereka-mereka yang 
terlibat dengan pemecatan ini? Terima kasih.  

Dato’ Sri Ismail Sabri bin Yaakob [Bera]: Yang Berhormat, kita akan memantau 
perkara tersebut. Mana-mana ahli lembaga yang diambil tindakan, dipecat dan sebagainya 
kerana salah laku dari segi penyelewengan kewangan, kita akan cuba pastikan supaya 
mereka tidak menjadi ahli lembaga koperasi yang lain. Kita akan sentiasa memantau 
perkara ini.  

Saya ingin menjawab persoalan yang dibangkitkan oleh Yang Berhormat Hulu 
Langat mengenai prestasi bayaran balik Pinjaman Tabung Modal Pusingan SKM. Saya 
ingin memaklumkan bahawa, Tabung Modal Pusingan adalah tabung khas yang 
diwujudkan oleh kerajaan untuk membantu koperasi.  



Dari segi tindakan, memang banyak tindakan telah diambil kepada ahli lembaga. pengarah yang menyeleweng termasuk koperasi-koperasi yang menyeleweng. Seperti yang pernah saya jawab beberapa kali di dalam Dewan ini, bahawa beberapa tindakan seperti tindakan penggantungan, penggantungan koperasi-koperasi, dan tindakan membubarkan koperasi. Kepada lembaga pengarah misalnya, tindakan memecat lembaga pengarah sentiasa dilakukan apabila kita mengesan penyelewengan dan sebagainya berlaku. Jadi, tidak ada masalah dari segi ahli lembaga pengarah yang menyeleweng dan tidak diambil tindakan. Kita sentiasa memantau perkara ini. Mengenai Yang Berhormat Indera Mahkota, saya bersetuju bahawa banyak perkara yang boleh kita lakukan terhadap koperasi ini. Jumlahnya begitu besar dan ahlinya begitu ramai, tetapi kenapa sumbangan terhadap pendapatan negara terlalu kecil? Saya ingin maklumkan kepada pihak Yang Berhormat Indera Mahkota bahawa, pada waktu ini sumbangan koperasi kepada GDP negara adalah terlalu kecil iaitu sebanyak 1 peratus sahaja. Kita menyasarkan pada 2012 atau 2013, sumbangan adalah sebanyak 4 peratus. Jadi, beberapa perkara akan kita lakukan bagi mengangkatkan martabat koperasi ini. Seperti yang saya sebutkan tadi bahawa, gabungan koperasi-koperasi kecil menjadi koperasi yang lebih besar supaya mampu berdaya saing dengan syarikat-syarikat yang lebih besar. Begitu juga dengan Program Mentor Mentee, di mana koperasi-koperasi yang besar boleh membantu koperasi-koperasi kecil. Pihak kementerian juga membantu mewujudkan business matching, atau rantaian pemadanan peniagaan di antara koperasi dengan koperasi. Begitu juga pihak kementerian akan membantu mewujudkan rantaian nilai, kerana seperti kita tahu bahawa aktiviti-aktiviti koperasi adalah pelbagai. Jadi, kita boleh mewujudkan rantaian nilai antara koperasi-koperasi ini yang bersesuaian mengikut aktiviti-aktiviti perniagaan mereka. Begitu juga dengan sistem, kita akan mewujudkan sistem vendor yang akan melahirkan lebih banyak Francaisi dan Francaisor di kalangan koperasi. Misalnya, salah satu francaisi yang besar yang sedang kita wujudkan, adalah melalui Ar-Rahnu X'Change di bawah Bank Rakyat, di mana pihak SKM dan Bank Rakyat memperuntukkan dana modal dan begitu juga dengan pihak PNS yang akan memperuntukkan dana modal sebanyak RM20 juta untuk membantu mewujudkan Ar-Rahnu X'Change di kalangan koperasi- koperasi ini. Jadi, saya ingin maklumkan bahawa memang adalah sasaran pihak SKM... Datuk Haji Baharum bin Haji Mohamed [Sekijang]: Yang Berhormat Menteri. Dato' Sri Ismail Sabri bin Yaakob. [Bera]: Untuk mewujudkan koperasi yang lebih besar dan berdaya maju bagi membantu menambahkan pendapatan negara ini. Saya ingin merujuk kepada... Tuan Pengerusi: Yang Berhormat Sekijang, Yang Berhormat. Dato' Sri Ismail Sabri bin Yaakob. [Bera]: Yang Berhormat Sekijang?. Datuk Haji Baharum bin Haji Mohamed [Sekijang]: Ya, terima kasih Tuan Pengerusi dan terima kasih Yang Berhormat Menteri. Saya tertarik dengan Yang Berhormat Menteri tadi yang menyatakan mengenai ahli lembaga pengarah yang dipecat ini. Jadi, saya ingin tahu apakah kesannya kepada koperasi apabila lembaga pengarah atau pengurus dipecat dalam jangka waktu yang terdekat? Ada kalanya, kita dapati bahawa orang yang sama juga masuk ke koperasi lain dan menjadi lembaga pengarah yang lain. Jadi, adakah terdapat pemantauan dibuat oleh kementerian kepada mereka-mereka yang terlibat dengan pemecatan ini? Terima kasih. Dato' Sri Ismail Sabri bin Yaakob [Bera]: Yang Berhormat, kita akan memantau perkara tersebut. Mana-mana ahli lembaga yang diambil tindakan, dipecat dan sebagainya kerana salah laku dari segi penyelewengan kewangan, kita akan cuba pastikan supaya mereka tidak menjadi ahli lembaga koperasi yang lain. Kita akan sentiasa memantau perkara ini. Saya ingin menjawab persoalan yang dibangkitkan oleh Yang Berhormat Hulu Langat mengenai prestasi bayaran balik Pinjaman Tabung Modal Pusingan SKM. Saya ingin memaklumkan bahawa, Tabung Modal Pusingan adalah tabung khas yang diwujudkan oleh kerajaan untuk membantu koperasi.